SET บ่ายแกว่งไซด์เวย์-โบรกฯ ชู 8 หุ้นน่าสอย มีปัจจัยหนุน
SET บ่ายแกว่งไซด์เวย์ทั้งในแดนบวก-ลบ พร้อมให้แนวรับ 1,575 แนวต้าน 1,585 จุดโบรกฯ ชู 8 หุ้นน่าสอย มีปัจจัยหนุน นำโดย EASON MAJOR QLT SAMCO SUPER UAC EGCO และ PTTGC 
31 มี.ค. 2560

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (31 มี.ค.) แกว่งไซด์เวย์ เจอแรงขายทำกำไรระหว่างทางด้วย ซึ่งสัปดาห์หน้าจะมีหุ้นขนาดใหญ่หลายตัวขึ้น XD เพื่อจ่ายปันผล ทำให้ตลาดฯยังไม่น่าไปไหนไกล ด้านตลาดภูมิภาคเช้านี้แกว่งทั้งในแดนบวก-ลบ แต่ส่วนใหญ่จะค่อนไปในแดนลบ จากแรงขายทำกำไรหลังเงินดอลลาร์สหรัฐฯเริ่มกลับมาแข็งค่า บ่ายนี้ตลาดฯคงแกว่งไซด์เวย์ ทั้งในแดนบวก-ลบ พร้อมให้แนวรับ 1,575 แนวต้าน 1,585 จุด
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ เปิดเผยว่า ตลาดหุ้นไทยในช่วงเช้าที่ผ่านมาดัชนีฯแกว่งไซด์เวย์ ขณะที่ตลาดฯเผชิญแรงขายในช่วงท้ายของภาคเช้านี้ โดยมองว่าเป็นแรงขายทำกำไรก่อนที่จะถึงวันหยุดสุดสัปดาห์ และในสัปดาห์หน้าก็จะมีหุ้นขนาดใหญ่หลายตัวขึ้นเครื่องหมาย XD เพื่อจ่ายปันผลด้วย ทำให้ตลาดฯน่าจะยังไม่ไปไหนไกล
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบคละกัน แต่ส่วนใหญ่จะเริ่มค่อนไปทางติดลบ จากแรงขายทำกำไรที่มีเข้ามาหลังจากที่เงินดอลลาร์สหรัฐฯเริ่มกลับมาแข็งค่า
แนวโน้มการลงทุนในช่วงบ่ายนี้ ตลาดฯคงจะยังแกว่งไซด์เวย์ ทั้งในแดนบวก-ลบ พร้อมให้แนวรับ 1,575 จุด ส่วนแนวต้าน 1,585 จุด
บล.ธนชาต ระบุในบทวิเคราะห์ (31 มี.ค.) SET ลุ้นยืนเหนือ 1,580 จุด แม้สัปดาห์หน้าจะมี XD จำนวนมาก แม้ว่าสัปดาห์หน้าจะมีหุ้นขนาดใหญ่ขึ้นเครื่องหมาย XD อย่าง SCC  (XD 10.50 aht) ADVANC (XD 4.29 Baht) KBANK  (XD 3.50 บ.) INTUCH  (XD 1.61บ.) ซึ่งจะมีผลรวมกันประมาณ 4 จุด แต่เรายังมองว่า ในระยะสั้น SET น่าจะยืนเหนือ 1,580 จุด เพื่อลุ้นขึ้นไปทดสอบ 1,595 จุด ต่อไป
อย่างไรก็ดี เรายังคงมุมมองระมัดระวัง สำหรับการลงทุนหุ้น ในช่วงเดือน เม.ย.-พ.ค. และแนะนำอาศัยการปรับขึ้นของ SET เป็นจังหวะปรับพอร์ต รวมถึงแนะนำ 1) “เก็งกำไร” หุ้นที่มักจะปรับขึ้นดี ช่วงก่อนสงกรานต์ อย่าง EASON MAJOR QLT SAMCO SUPER UAC รวมถึง EGCO ที่อาจมี windows dressing ในสิ้นวันนี้ (ในครึ่งปีที่ผ่านมา มักปรับขึ้นดีในสัปดาห์สุดท้ายของเดือน) 3) PTTGC ได้ประโยชน์ราคาน้ำมันปรับตัวขึ้น และกำไรไตรมาส 1/60 น่าจะแข็งแกร่ง
ในขณะเดียวกัน แนะนำ “ซื้อ” PTTGC ด้วยเป้าหมายพื้นฐาน 84 บาท ด้วยปัจจัยสนับสนุนจาก ผลการดำเนินงานไตรมาส 4/59 ดีกว่าคาด และคาดว่ากำไรจะแข็งแกร่งในไตรมาส 1/60 ด้วยปัจจัยสนับสนุนจาก Spread ปิโตรฯ โดยเฉพาะ LDPE LLDPE และ Butadiene ที่แข็งแกร่ง ขณะที่การซื้อธุรกิจ Polypropylene จาก PTT และกำลังการผลิต LDPE ทีเพิ่มขึ้น 400K ตัน/ปีในปี 2561 สนับสนุนการเติบโตกำไร 30-14% ปี 2560-2561 และ Trade Code มอง “Let profit run” ต่อ หากทะลุ 74.5 บาท เป้าหมายถัดไปตามกรอบที่ 77.5 บาท
 
สรุปหลักทรัพย์ที่มีมูลค่าการซื้อขายสูงสุด 5 อันดับ ได้แก่
PTT  มูลค่าการซื้อขาย 1,576.78 ล้านบาท ปิดที่ 392.00 บาท ลดลง  3.00 บาท
TPIPL   มูลค่าการซื้อขาย   716.56 ล้านบาท ปิดที่   2.58 บาท เพิ่มขึ้น 0.04 บาท
CPF   มูลค่าการซื้อขาย   690.59 ล้านบาท ปิดที่  27.75 บาท ลดลง  0.50 บาท
PTTGC   มูลค่าการซื้อขาย   595.57 ล้านบาท ปิดที่  74.25 บาท เพิ่มขึ้น 0.75 บาท
TRUE    มูลค่าการซื้อขาย   585.69 ล้านบาท ปิดที่   6.80 บาท เพิ่มขึ้น 0.05 บาท